Preşedintele României s-a aflat, pentru prima dată, faţă în faţă cu cel mai puternic lider al planetei, președintele american Donald Trump.

Şeful statului participă la Bruxelles, la reuniunea NATO. Klaus Iohannis a spus că susţine întărirea relaţiilor dintre Statele Unite şi Europa.

"Este general acceptat că ne dorim o Alianţă puternică, coezivă, care merge înainte. Vrem o întărire a relaţiei transatlantice, relaţiei între SUA şi Europa, trebuie să fie o relaţie foarte foarte puternică. Dacă ne apropiem un pic de zona noastră, atunci e clar că ne dorim un flanc estic bine consolidat. Dorim însă ca acest flanc estic să fie consolidat într-un mod echilibrat", a spus preşedintele, la sosirea la noul sediu al NATO de la Bruxelles, potrivit News.ro.

El a afirmat că ideea privind consolidarea echilibrată a flancului estic, pe axa nord-sud, a fost preluată şi susţină de către aliaţi şi acum se lucrează la un concept care va duce la această echilibrare.

La Bruxelles, Iohannis a fost fotografiat și alături de omologul său francez, Emmanuel Macron.